पत्नी से डर
आपने सुना ही होगा कि बड़े से बड़ा अफसर, नेता से लेकर राजा-महाराजा तक अगर किसी के सामने अपना सिर झुकाते हैं तो वो हैं उनकी पत्नी। घर के बाहर शेर बनका घूमने वाला व्यक्ति भी घर के अंदर चूहा हो जाता है... ये हम नहीं बल्कि आम बोलचाल की बात है।
गृहस्थी
आप खुद ही देख लीजिए, आपके आसपास, आपके दोस्त या फिर आप खुद भी अपनी बीवी के नाम से जरूर कांपते होंगे। अरे भई आप चाहे कितना ही छिपाएं लेकिन सच मानिए ये एक वास्तविक घटना है, जो हर गृहस्थी में घटित होता है।
बीवी से डरने की प्रथा
आप सोचते होंगे कि बीवी से डरने की ये प्रथा कब और कैसे अपने अस्तित्व में आई? तो इसका जवाब भी हमारे पुराणों में छिपा है। ईश्वर के कोप से इंसान थर-थर कांपता है, लेकिन स्वयं ईश्वर भी अपनी पत्नी से डरते थे, ये बात हैरान कर सकती है।
पौराणिक घटना
आज हम आपको एक ऐसी पौराणिक घटना से अवगत करवाने जा रहे हैं जो यह दर्शाती है कि जिनके कोप से हर कोई डरता है, वे महादेव कैसे अपनी पत्नी से भयभीत रहते थे।
महादेव
पुराणों के अनुसार संसार में स्त्री स्वयं महादेव के कारण ही अस्तित्व में आई। महादेव ने अर्धनारीश्वर रूप धारण कर स्त्री को जन्म दिया। लेकिन उन्हें इस बात का अंदाजा नहीं था कि स्त्री, शक्ति का स्वरूप है।
स्त्री शक्ति
महादेव को स्त्री शक्ति का परिचय तब हुआ जब स्वयं स्त्री को उन्होंने अपनी पत्नी के रूप में स्वीकार किया। महादेव ने जब सती से विवाह किया तब जाकर वे स्त्री के कोप से परिचित हुए।
देवी सती
एक बार महादेव ने अपनी पत्नी, देवी सती को उनके मायके जाने से मना कर दिया। महादेव के मना करने देवी सती का कोप सातवें आसमान पर पहुंच गया। उनक क्रोध अपने चरम पर था और इसी क्रोध के आवेग में देवी सती ने अपनी संकल्प शक्ति से 10 महाविद्याओं को उत्पन्न किया।
शिव जी पर आक्रमण
इन 10 महाविद्याओं ने शिव जी पर आक्रमण कर दिया और अंत में शिवजी को उन शक्तियों से बचने के लिए अपनी पत्नी सती की ही शरण में जाना पड़ा।
पति और पत्नी
इस घटना के बाद स्वयं शिव ने इस बात को स्वीकार कर लिया कि पति और पत्नी के संबंध में वर्चस्व हमेशा स्त्री का ही रहेगा। पति को हमेशा अपनी पत्नी के सामने हार माननी ही पड़ेगी।
विष्णु भगवान
महादेव को तो पत्नी के कोप से अपनी हार स्वीकार करनी ही पड़ी लेकिन वैकुंठ में बैठे स्वयं विष्णु भगवान भी इस क्रोध की अग्नि से अछूते नहीं रह पाए।
ऋषि दुर्वासा
एक बार ऋषि दुर्वासा के श्राप के कारण विष्णु भगवान की पत्नी, देवी लक्ष्मी अपने पति का घर, वैकुंठ धाम छोड़कर सागर के भीतर अपने मायके चली गईं। उनके जाते ही बैकुंठ में अंधेरा छा गया, सारा वैभव गायब हो गया।
गृहलक्ष्मी
घर की शोभा स्त्री से होती है, इसलिए पत्नी को गृहलक्ष्मी कहा गया है। वैकुंठ से देवी लक्ष्मी के जाने के बाद विष्णु जी इस बात को समझ गए।
विष्णु जी
सागर मंथन में जब पुन: देवी लक्ष्मी उत्पन्न हुईं तब विष्णु जी उन्हें अपने साथ ले आए और फिर कभी दोबारा उन्हें नाराज करने का साहस नहीं किया।
ब्रह्मा
भगवान विष्णु और महादेव ने तो अपनी पत्नी की महिमा को स्वीकार कर लिया तो ऐसे में स्वयं ब्रह्मा कैसे पीछे रह सकते थे।
सृष्टि के रचयिता
सृष्टि के रचयिता ब्रह्मा जी ने पुष्कर में एक यज्ञ का आयोजन किया और किसी कारणवश देवी सरस्वती के यज्ञ स्थंल तक पहुंचने में समय लग गया तो ऐसे में क्रोधित ब्रह्मा जी ने गायत्री नाम की कन्या से विावाह कर लिाया।
रत्नागिरि पर्वत
जब देवी सरस्वती ने ब्रह्मा जी को किसी और के साथ यज्ञ करते देखा तो उसी समय ब्रह्मा जी को श्राप दे दिया कि किसी भी स्थान पर उनकी पूजा नहीं होगी। इतना कहकर वह रत्नागिरि पर्वत पर रहने चली गईं।
सावित्री रूप
इस स्थान पर आज भी देवी सरस्वती की सावित्री रूप में पूजा होती है। ब्रह्मा जी भी मान गए कि रूठी पत्नी को मनाना और उसे अपने साथ खुशहाल रखने में ही भलाई है।
शनिदेव
आपको बता दें कि ईश्वर तो ईश्वर वरन् शनि देव जिनसे पूरी दुनिया डरती है वे भी अपनी पत्नी से भयभीत रहते हैं। ज्योतिष शास्त्र के अंतर्गत ऐसा कहा जाता है कि शनिदेव की कुदृष्टि से बचने के लिए उनकी पत्नी के नाम का जाप करना चाहिए।
पूजा
ये पौराणिक घटना पढ़ने और जानने के बाद आप ये समझ गए होंगे कि आपके भीतर पनप रहे पत्नी के डर की जड़ सीधे उनसे जुड़ी है जिनकी पूजा आप रोज सुबह करते हैं।
डर का सिलसिला
अब इन्हें तो आप कुछ नहीं कह सकते, बेहतरी इसी में है कि आप इस डर का सिलसिला जारी रखें।